DA Den Europæiske Unions Tidende L 268/32

RÅDETS AFGØRELSE 2008/783/FUSP

af 15. september 2008

om indgåelse af aftalen mellem Den Europæiske Union og Republikken Kroatien om Republikken Kroatiens deltagelse i Den Europæiske Unions militæroperation i Republikken Tchad og Den Centralafrikanske Republik (operation EUFOR Tchad/RCA)

RÅDET FOR DEN EUROPÆISKE UNION HAR —

under henvisning til traktaten om Den Europæiske Union, særlig artikel 24,

under henvisning til henstilling fra formandskabet,

og ud fra følgende betragtninger:

(1) Den 15. oktober 2007 vedtog Rådet fælles aktion 2007/677/FUSP om Den Europæiske Unions militæroperation i Republikken Tchad og Den Centralafrikanske Republik (1) (operation EUFOR Tchad/RCA).

(2) I artikel 10, stk. 3, i den nævnte fælles aktion bestemmes det, at detaljerede ordninger vedrørende tredjelandes deltagelse fastlægges i en aftale i overensstemmelse med traktatens artikel 24.

(3) I forlængelse af Rådets bemyndigelse af 13. september 2004 har formandskabet, bistået af generalsekretæren for Rådet for Den Europæiske Union/den højtstående repræsentant for den fælles udenrigs- og sikkerhedspolitik, forhandlet en aftale mellem Den Europæiske Union og Republikken Kroatien om Republikken Kroatiens deltagelse i operation EUFOR Tchad/RCA (i det følgende benævnt »aftalen«).

(4) Aftalen bør godkendes på Den Europæiske Unions vegne —

TRUFFET FØLGENDE AFGØRELSE:

Artikel 1

Aftalen mellem Den Europæiske Union og Republikken Kroatien om Republikken Kroatiens deltagelse i Den Europæiske Unions militæroperation i Republikken Tchad og Den Centralafrikanske Republik godkendes hermed på Den Europæiske Unions vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges herved til at udpege den (de) person(er), der er beføjet til at undertegne aftalen med bindende virkning for Den Europæiske Union.

Artikel 3

Denne afgørelse har virkning fra dagen for vedtagelsen.

Artikel 4

Denne afgørelse offentliggøres i Den Europæiske Unions Tidende.

Udfærdiget i Bruxelles, den 15. september 2008. På Rådets vegne B. KOUCHNER Formand

(1) EUT L 279 af 23.10.2007, s. 21.

DA Den Europæiske Unions Tidende L 268/33

OVERSÆTTELSE

AFTALE

mellem Den Europæiske Union og Republikken Kroatien om Republikken Kroatiens deltagelse i Den Europæiske Unions militæroperation i Republikken Tchad og Den Centralafrikanske Republik (operation EUFOR Tchad/RCA)

DEN EUROPÆISKE UNION (EU),

på den ene side, og

REPUBLIKKEN KROATIEN,

på den anden side,

i det følgende benævnt »parterne«,

ER UNDER HENVISNING TIL:

Rådet for Den Europæiske Unions vedtagelse af Rådets fælles aktion 2007/677/FUSP af 15. oktober 2007 om Den Europæiske Unions militæroperation i Republikken Tchad og Den Centralafrikanske Republik (operation EUFOR Tchad/RCA)

opfordringen til Republikken Kroatien om at deltage i den EU-ledede operation

den vellykkede gennemførelse af styrkeopbygningsprocessen og henstillingen fra EU’s øverstbefalende for operationen og EU’s Militærkomité om at godkende Republikken Kroatiens styrkers deltagelse i den EU-ledede operation

Den Udenrigs- og Sikkerhedspolitiske Komités afgørelse CHAD/1/2008 af 13. februar 2008 om accept af bidrag fra tredjelande til Den Europæiske Unions militæroperation i Republikken Tchad og Den Centralafrikanske Republik (1) og Den Udenrigs- og Sikkerhedspolitiske Komités afgørelse CHAD/2/2008 af 18. marts 2008 om nedsættelse af bidragyderkomitéen for Den Europæiske Unions militæroperation i Republikken Tchad og Den Centralafrikanske Republik (2), begge som ændret ved Den Udenrigs- og Sikkerhedspolitiske Komités afgørelse CHAD/3/2008 af 14. maj 2008 (3) og Den Udenrigs- og Sikkerhedspolitiske Komités afgørelse CHAD/4/2008 af 2. september 2008 (4)

Republikken Kroatiens beslutning af 15. juli 2008 om at deltage i operation EUFOR Tchad/RCA

BLEVET ENIGE OM FØLGENDE:

Artikel 1

Deltagelse i operationen

1. Republikken Kroatien tilslutter sig fælles aktion 2007/677/FUSP af 15. oktober 2007 om Den Europæiske Unions militæroperation i Republikken Tchad og Den Centralafrikanske Republik (EUFOR Tchad/RCA) og enhver fælles aktion eller afgørelse, hvorved Rådet for Den Europæiske Union beslutter at udvide operation EUFOR Tchad/RCA, i overensstemmelse med bestemmelserne i denne aftale og eventuelle nødvendige gennemførelsesarrangementer.

2. Republikken Kroatiens bidrag til operation EUFOR Tchad/RCA berører ikke Den Europæiske Unions selvstændige beslutningstagning.

3. Republikken Kroatien sikrer, at dens styrker og personel, der deltager i operation EUFOR Tchad/RCA, varetager deres opgaver i overensstemmelse med:

— fælles aktion 2007/677/FUSP og eventuelle efterfølgende ændringer

— operationsplanen

— gennemførelsesbestemmelserne.

4. Styrker og personel, der udsendes til operationen af Republikken Kroatien, udfører deres opgaver og handler udelukkende i operation EUFOR Tchad/RCA’s interesse.

5. Republikken Kroatien underretter i god tid den øverstbefalende for operation EUFOR Tchad/RCA om eventuelle ændringer af dens deltagelse i operationen.

Artikel 2

Status for styrkerne

1. Status for de styrker og det personel, som Republikken Kroatien bidrager med til operation EUFOR Tchad/RCA, fastlægges i henhold til de bestemmelser om styrkernes status, der er aftalt mellem Den Europæiske Union og de pågældende stater.

2. Status for de styrker og det personel, der er udstationeret ved hovedkvarterer eller kommandoenheder uden for Republikken Tchad og Den Centralafrikanske Republik, fastlægges i henhold til arrangementer mellem de pågældende hovedkvarterer og kommandoenheder og Republikken Kroatien.

3. Med forbehold af de i stk. 1 omhandlede bestemmelser om styrkernes status har Republikken Kroatien jurisdiktion over egne styrker og eget personel, der deltager i operation EUFOR Tchad/RCA.

4. Republikken Kroatien har ansvaret for at behandle klager fra eller vedrørende et medlem af dens styrker og personel i forbindelse med deltagelse i operation EUFOR Tchad/RCA. Republikken Kroatien har ansvaret for eventuelt at retsforfølge et medlem af sine styrker eller sit personel eller pålægge vedkommende en disciplinær sanktion efter sine egne love og forskrifter.

5. Republikken Kroatien forpligter sig til ved undertegnelsen af denne aftale at fremsætte en erklæring om frafald af krav mod enhver stat, der deltager i operation EUFOR Tchad/RCA. Teksten til en sådan erklæring er knyttet som bilag til denne aftale.

Artikel 3

Klassificerede oplysninger

1. Republikken Kroatien træffer passende foranstaltninger til at sikre, at klassificerede EU-oplysninger beskyttes i overensstemmelse med Rådet for Den Europæiske Unions sikkerhedsforskrifter, jf. Rådets afgørelse 2001/264/EF af 19. marts 2001 om vedtagelse af Rådets sikkerhedsforskrifter (5), og i overensstemmelse med supplerende retningslinjer fra de kompetente myndigheder, herunder retningslinjer fra EU’s øverstbefalende for operationen.

2. Bestemmelserne i aftalen mellem Den Europæiske Union og Republikken Kroatien om sikkerhedsprocedurer for udveksling af klassificerede oplysninger, der blev undertegnet den 10. april 2006, finder anvendelse i forbindelse med operation EUFOR Tchad/RCA.

Artikel 4

Kommandostruktur

1. Alle styrker og alt personel, der deltager i operation EUFOR Tchad/RCA, forbliver fuldt ud underlagt vedkommende nationale myndigheders kommando.

2. De nationale myndigheder overdrager den operative og taktiske kommando over og/eller kontrol med deres styrker og personel til den øverstbefalende for operation EUFOR Tchad/RCA. Den øverstbefalende for operation EUFOR Tchad/RCA kan uddelegere sin myndighed.

3. Republikken Kroatien har samme rettigheder og pligter i forbindelse med den daglige styring af operationen som de deltagende EU-medlemsstater.

4. Den øverstbefalende for operation EUFOR Tchad/RCA kan, efter høring af Republikken Kroatien, til enhver tid kræve, at Republikken Kroatiens bidrag trækkes tilbage.

5. Republikken Kroatien udpeger en højtstående militær repræsentant (SMR) til at repræsentere sit nationale kontingent i operation EUFOR Tchad/RCA. SMR rådfører sig med EU’s øverstbefalende for styrken om alle forhold i forbindelse med operationen og er ansvarlig for den daglige disciplin i kontingentet.

Artikel 5

Finansielle aspekter

1. Republikken Kroatien afholder alle udgifter i forbindelse med sin deltagelse i operation EUFOR Tchad/RCA, medmindre udgifterne afholdes i fællesskab, som fastlagt i de retsakter, der er omhandlet i denne aftales artikel 1, stk. 1, og i Rådets afgørelse 2007/384/FUSP af 14. maj 2007 om oprettelse af en mekanisme til administration af finansieringen af fælles udgifter til EU-operationer, der har indvirkning på militær- eller forsvarsområdet (Athena) (6).

2. Republikken Kroatien udbetaler erstatning på de betingelser, der er fastsat i de i artikel 2, stk. 1, omhandlede bestemmelser om styrkernes status, såfremt den kendes ansvarlig for at have forvoldt fysiske eller juridiske personer fra den eller de stater, hvor operationen gennemføres, død, personskade, tab eller tingsskade.

Artikel 6

Bidrag til de fælles udgifter

Republikken Kroatien er fritaget for at bidrage til de fælles udgifter til operation EUFOR Tchad/RCA.

Artikel 7

Arrangementer til gennemførelse af denne aftale

De tekniske og administrative arrangementer, der er nødvendige for at gennemføre denne aftale, indgås mellem generalsekretæren for Rådet for Den Europæiske Union/den højtstående repræsentant for den fælles udenrigs- og sikkerhedspolitik på den ene side og de relevante myndigheder i Republikken Kroatien på den anden side.

Artikel 8

Misligholdelse

Hvis en af parterne ikke overholder de forpligtelser, der er fastsat i de foregående artikler, har den anden part ret til at opsige denne aftale med en måneds skriftligt varsel gennem diplomatiske kanaler.

Artikel 9

Bilæggelse af tvister

Tvister om fortolkningen eller anvendelsen af denne aftale bilægges mellem parterne med diplomatiske midler.

Artikel 10

Ikrafttræden

1. Denne aftale træder i kraft på den første dag i den første måned, efter at parterne gennem diplomatiske kanaler har underrettet hinanden om, at de har afsluttet de nødvendige interne procedurer.

2. Denne aftale anvendes midlertidigt fra datoen for undertegnelsen.

3. Denne aftale forbliver i kraft, så længe Republikken Kroatien bidrager til operation EUFOR Tchad/RCA.

Udfærdiget i Bruxelles, den 26. september 2008 i to originaleksemplarer på engelsk. For Den Europæiske Union For Republikken Kroatien

(1) EUT L 56 af 29.2.2008, s. 64.

(2) EUT L 107 af 17.4.2008, s. 60.

(3) EUT L 144 af 4.6.2008, s. 82.

(4) EUT L 247 af 16.9.2008, s. 54.

(5) EFT L 101 af 11.4.2001, s. 1.

(6) EUT L 152 af 13.6.2007, s. 14.

ERKLÆRINGER

JF. ARTIKEL 2, STK. 5 OG 6, I AFTALEN

Erklæring fra EU’s medlemsstater

»De EU-medlemsstater, der gennemfører EU’s fælles aktion 2007/677/FUSP af 15. oktober 2007 om Den Europæiske Unions militæroperation i Republikken Tchad og Den Centralafrikanske Republik (operation EUFOR Tchad/RCA), vil, for så vidt deres nationale retssystem tillader det, bestræbe sig på i videst muligt omfang at frafalde eventuelle erstatningskrav mod Republikken Kroatien for personskade eller død blandt deres personel eller for tingsskade eller tab af materiel, der tilhører dem og benyttes af operation EUFOR Tchad/RCA, hvis sådan personskade, død, tingsskade eller tab:

— er forvoldt af personel fra Republikken Kroatien under udførelsen af dets opgaver i forbindelse med operation EUFOR Tchad/RCA, når bortses fra grov uagtsomhed eller forsætlig forsømmelse, eller

— er opstået under benyttelsen af materiel, der tilhører Republikken Kroatien, såfremt dette materiel er benyttet i forbindelse med operation EUFOR Tchad/RCA, når bortses fra grov uagtsomhed eller forsætlig forsømmelse blandt operation EUFOR Tchad/RCA-personel fra Republikken Kroatien under benyttelsen af dette materiel.«

Erklæring fra Republikken Kroatien

»Republikken Kroatien, der tilslutter sig EU’s fælles aktion 2007/677/FUSP af 15. oktober 2007 om Den Europæiske Unions militæroperation i Republikken Tchad og Den Centralafrikanske Republik (operation EUFOR Tchad/RCA), vil, for så vidt dens nationale retssystem tillader det, bestræbe sig på i videst muligt omfang at frafalde eventuelle erstatningskrav mod enhver anden stat, der deltager i operation EUFOR Tchad/RCA, for personskade eller død blandt dens personel eller for tingsskade eller tab af materiel, der tilhører landet og benyttes af operation EUFOR Tchad/RCA, hvis sådan personskade, død, tingsskade eller tab:

— er forvoldt af personel under udførelsen af dets opgaver i forbindelse med operation EUFOR Tchad/RCA, når bortses fra grov uagtsomhed eller forsætlig forsømmelse, eller